CELEX: 32014R0198
Language: da
Date: 2014-02-28 00:00:00
Title: Kommissionens gennemførelsesforordning (EU) nr. 198/2014 af 28. februar 2014 om tarifering af varer i den kombinerede nomenklatur

4.3.2014   
            
            
               DA
            
            
               Den Europæiske Unions Tidende
            
            
               L 62/4
            
         
      KOMMISSIONENS GENNEMFØRELSESFORORDNING (EU) Nr. 198/2014
   af 28. februar 2014
   om tarifering af varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og Den Fælles Toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ifølge de almindelige bestemmelser bør varerne i kolonne 1) i tabellen i bilaget tariferes under den KN-kode, der er anført i kolonne 2) ud fra den begrundelse, der er anført i kolonne 3).
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt for varer, som er berørt af denne forordning, men som ikke er i overensstemmelse med denne forordning, fortsat kan påberåbes af modtageren i henhold til bestemmelserne i artikel 12, stk. 6, i Rådets forordning (EØF) nr. 2913/92 (2) i et vist tidsrum. Denne periode bør fastsættes til tre måneder.
            
         
               (5)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   De varer, der er anført i kolonne 1) i tabellen i bilaget, tariferes i den kombinerede nomenklatur under den KN-kode, der er nævnt i kolonne 2) i tabellen.
   Artikel 2
   Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold artikel 12, stk. 6, i forordning (EØF) nr. 2913/92 i et tidsrum på tre måneder efter denne forordnings ikrafttræden.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 28. februar 2014.
      
         
            På Kommissionens vegne For formanden
         
         Algirdas ŠEMETA
         
         
            Medlem af Kommissionen
         
      
   
   
      (1)  EFT L 256 af 7.9.1987, s. 1.
   
      (2)  Rådets forordning (EØF) nr. 2913/92 af 12. oktober 1992 om indførelse af en EF-toldkodeks (EFT L 302 af 19.10.1992, s. 1).
   
      BILAG
      
                  Varebeskrivelse
               
               
                  Tarifering
                  (KN-Kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  En vare, der foreligger som tabletter til detailsalg i plastikæsker indeholdende 30 tabletter. Indholdet af hver tablet består af følgende:
                  
                              —
                           
                           
                              bromelain (500 mg)
                           
                        
                              —
                           
                           
                              cellulose
                           
                        
                              —
                           
                           
                              calciumfosfat
                           
                        
                              —
                           
                           
                              silikat
                           
                        
                              —
                           
                           
                              magnesiumstearat.
                           
                        Ifølge etiketten anvendes varen som et kosttilskud.
               
               
                  2106 90 92
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, supplerende bestemmelse 5 til kapitel 21 og teksten til KN-kode 2106, 2106 90 og 2106 90 92.
                  Varen har ikke klart definerede profylaktiske eller terapeutiske egenskaber. Den kan derfor ikke tariferes under pos. 3004 som et lægemiddel.
                  Idet varen er et tilberedt næringsmiddel, som foreligger i doseret stand og er beregnet til brug som kosttilskud, opfylder den kravene i supplerende bestemmelse 5 til kapitel 21.
                  Varen er et enzympræparat tilsat andre stoffer og foreligger i en form, som gør den egnet til et bestemt formål, nemlig som kosttilskud (se også Forklarende Bemærkninger til HS, pos. 3507, afsnit C, første stykke). Idet varen er omfattet af supplerende bestemmelse 5 til kapitel 21, er tarifering under pos. 3507 som et tilberedte enzym udelukket.
                  Varen tariferes derfor under pos. 2106 som et tilberedt næringsmiddel, ikke andetsteds tariferet.